Yhteisöjen ensimmäisen oikeusasteen tuomioistuimen määräys 23.9.2008 - Cementownia "Odra" v. komissio
(Asia T-199/07)
(Kumoamiskanne - Direktiivi 2003/87/EY - Kasvihuonekaasujen päästöoikeuksien kaupan järjestelmän - Puolan kasvihuonekaasujen päästöoikeuksia koskeva kansallinen jakosuunnitelma vuosille 2008-2012 - Komission päätös olla vastustamatta suunnitelmaa eräin edellytyksin - Jäsenvaltioiden toimivalta yksittäisten päästöoikeuksien jakamisessa - Toimi ei koske kantajaa suoraan - Tutkimatta jättäminen)
Oikeudenkäyntikieli: puola
Asianosaiset
Kantaja: Cementownia "Odra" S.A. (Opole, Puola) (edustaja: asianajajat P. K. Rosiak ja F. Puel)
Vastaaja: Euroopan yhteisöjen komissio (asiamiehet: U. Wölker ja K. Herrmann)
Oikeudenkäynnin kohde
Vaatimus kumota kasvihuonekaasujen päästöoikeuksia vuosille 2008-2012 koskevasta kansallisesta jakosuunnitelmasta, jonka Puolan tasavalta on ilmoittanut kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annetun Euroopan parlamentin ja neuvoston direktiivin 2003/87/EY (EUVL L 275, s. 32) mukaisesti, 26.3.2007 tehty komission päätös K (2007) 1295 lopullinen.
Määräysosa
Kanne jätetään tutkimatta.
Cementownia "Odra" S.A. vastaa omista oikeudenkäyntikuluistaan ja se velvoitetaan korvaamaan komission oikeudenkäyntikulut.
____________
1 - EUVL C 170, 21.7.2007.